Bankszámlaszámok bizonylat pénzneme szerint automatikusan

Lehetőség van a pénznemekhez megjegyzéseket rögzíteni, majd a a megjegyzés sablon segítségével a bizonylat pénzneméhez tartozó megjegyzés szövegének feltüntetésére a bizonylaton.

Így pl. lehetőség van HUF-ban készülő számlán a Forintban vezetett bankszámlaszámot feltüntetni, EUR esetében egy EUR-ban vezetett bankszámlaszámot az átutaláshoz szükésges egyéb információkkal (SWIFT kód, stb.) együtt, stb.
Ezzel nagyobb eséllyel lehet elkerülni, hogy a vevő a HUF számlára utalja az EUR összeget, amit majd a bank forintosít.

Ehhez a működéshez két beállítást kell megtenni:

1. A Törzsadatok → Pénzügyi → Pénznemek menüpontban minden egyes pénznemnél a Megjegyzés szövege mezőbe bevinni a kívánt bankszámlaszámot.

2. A Törzsadatok → Pénzügyi → Megjegyzés sablon menüpontban felvenni egy új megjegyzést a következő adatokkal:

Név: nincs jelentősége, de pl. „Pénznem megjegyzése”

Bizonylat típusa: Számla

Altípus: összes

Algoritmus: Pénznemek megjegyzései (ez a legfontosabb!!)

Automatikus: legyen kipipálva

Kézi alapértelmezett: mindegy, de inkább ne legyen kipipálva

Sablon: maradjon üresen, hiszen a pénznemek megjegyzéséből jön a szöveg

!!! Záradék template: maradjon üresen

Sorszám: maradhat üresen, ha nem fontos, hogy a megjegyzések milyen sorrendben lesznek

Ezt követően számla készítésekor már automatikusan oda kerül a bizonylat pénznemének megfelelő megjegyzés, ami a bankszámlaszámot tartalmazhatja.

Kapcsolódó oldalak:

Bankszámlaszámok fizetési módok szerint automatikusan

Több bankszámlaszám feltüntetése a számlán